﻿Lucrare scrisă semestrială la limba şi literatura românăpe semestrul I Clasa a VI-a A Nume si prenume elev: Data: Se acordă 10 puncte din oficiu. Timp de lucru: 50 de minute. Citeşte textul dat cu atenţie: “Într-o zi, mama m-a dus de mână la şcoala de fete şi m-a înscris în clasa întâi. În ascuns, am spus o rugăciune. Eram tulburată, speriată, ca în ajunul unei călătorii cu trenul. Am dormit puţin, m-am sculat devreme şi am început să mă rog lui Dumnezeu, murmurând cu bunica. Mi-era teamă. [..'] Sofia, sora mamei (parc-o vad: sfrijită, oacheşă, cu ochii totdeauna ca după plâns), mi-a cusut un şort negru de satin lucios. Ea avea să mi-l coasă, la începutul fiecărui an, până la bacalaureat Aveam cu mine, când m-am dus în prima zi la şcoala, tot ce mi se ceruse pe listă, chiar şi partea a doua a abecedarului, şi toc, şi penite, şi cerneală, adică lucruri de care urma să am nevoie abia în trimestrul al treilea. Si tare mi-era frică să nu mi se pună o întrebare la care să nu ştiu să răspund. Şi la gândul că nu ştiu de acasă să scriu şi să citesc, m-a cuprins o adevarată panică. Curtea era plină. Fetele (...] se plimbau câte două, vorbeau între ele în şoaptă sau, dimpotrivă, tare şi fără sfială. Dar iată că ochii uneia dintre profesoare se opresc asupra mea. Nu încăpea nicio îndoială, nu mai era nicio scăpare. O să-mi pună o întrebare din cărtile pe care le am în ghiozdan. Sau mă va mustra ca am venit la şcoală, deşi n-am împlinit şapte ani. Într-adevăr, mie mi-a vorbit profesoara: - - Să-i spui mamei tale să te pieptene cu două codiţe strânse bine pe cap, că aici suntem la şcoala, nu la bal. Picioarele mi-au tremurat. Obrajii mi s-au încălzit. Am răspuns tare şi desluşit - Da, doamnă. Atunci, altă profesoară s-a apropiat de mine, mi-a pus mâna pe obraz şi m-a întrebat cum mă cheamă. Era profesoara clasei întâi. (Cella Serghi, Pânză de paianjen - fragment) I. Răspunde pe foaie de examen la următoarele cerinţe: 1. 1. Scoate din textul dat câte un cuvânt care conţine diftong, triftong şi vocale în hiat. 6 puncte 2. Desparte în silabe cuvintele: bacalaureat, abecedarului, pieptene. 6 puncte 3. Precizează numărul de litere şi de sunete din cuvintele: picioare, cheamă, rugăciune.6 puncte 4. Transcrie din textul dat un cuvânt creat prin derivare, unul creat prin compunere şi un cuvânt care si-a schimbat valoarea gramaticală. 6 puncte 5. Găseşte sinonime contextuale pentru cuvintele: tulburată, desluşit, sfială. 6 puncte 6. Alcătuieşte enunţuri cu omonimele cuvântului mie, cu omofonele s-au/ sau . 8 puncte 7. Creează derivate diminutivale de la cuvintele: zi, şorţ şi obraz. 6 puncte 8. Identifica in text cate un verb la a) modul indicativ, timpurile: perfect compus, imperfect, viitor; b) un verb la modul conjunctiv si unul la modul gerunziu c)un predicat verbal si unul nominal 8 puncte B. 9. Precizează motivul pentru care personajului îi era teamă . 2 puncte 10. Specifică locul şi timpul desfăşurării acţiunii. 2 puncte 11. Descrie tipul de naraţiune folosit. 4 puncte II. Redactează o compunere, de 10-15 rânduri, în care să argumentezi că textul, Cella Serghi, Pânză de paianjen este selectat dintr-o operă epică. 30 puncte În compunerea ta, trebuie: -(13p.) să formulezi cel puţin trei trăsături ale operei epice; -(10p.) să ilustrezi aceste trăsături cu cu exemple din textul dat; -(5p.) să ai o structură şi un stil adecvate cerinţei formulate; -(2p.) să respecţi limita minimă de spaţiu indicate. 